KOMMISSIONENS FORORDNING (EU) Nr. 65/2012

af 24. januar 2012

om gennemførelse af Europa-Parlamentets og Rådets forordning (EF) nr. 661/2009 med hensyn til gearskiftindikatorer (GSI) og om ændring af Europa-Parlamentets og Rådets direktiv 2007/46/EF

(EØS-relevant tekst)

EUROPA-KOMMISSIONEN HAR —

under henvisning til traktaten om Den Europæiske Unions Funktionsmåde,

under henvisning til Europa-Parlamentets og Rådets forordning (EF) nr. 661/2009 af 13. juli 2009 om krav til typegodkendelse for den generelle sikkerhed af motorkøretøjer, påhængskøretøjer dertil samt systemer, komponenter og separate tekniske enheder til sådanne køretøjer (1), særlig artikel 14, stk. 1, litra a), og

ud fra følgende betragtninger:

VEDTAGET DENNE FORORDNING:

Artikel 1

Anvendelsesområde

Denne forordning finder anvendelse på køretøjer i klasse M1, som

Nærværende forordning finder ikke anvendelse på »køretøjer udformet med henblik på opfyldelse af specifikke sociale behov« som defineret i artikel 3, stk. 2, litra c), i forordning (EF) nr. 715/2007.

Artikel 2

Definitioner

Ved anvendelsen af nærværende forordning gælder foruden definitionerne i forordning (EF) nr. 661/2009 følgende definitioner:

1) »køretøjstype med hensyn til GSI«: en gruppe af køretøjer, som ikke adskiller sig fra hinanden med hensyn til GSI'ens funktionelle egenskaber og den logik, som GSI'en anvender til at bestemme, hvornår der skal indikeres gearskift: Eksempler på forskellig logik kan være (men er ikke begrænset til):

2) »GSI'ens funktionelle egenskaber«: et sæt parametre, såsom motorhastighed, motoreffekt, drejningsmoment og deres variation over tid, som bestemmer GSI-angivelsen og dens funktionelle afhængighed af disse parametre

3) »køretøj i driftstilstand«: en køretøjstilstand, hvor skift mellem mindst to fremadgående gear kan forekomme

4) »manuel modus«: en køretøjstilstand, hvor gearskift mellem alle eller nogle af gearene altid er en omgående følge af førerens handling

5) »udstødningsemission«: udstødningsemission som defineret i artikel 3, stk. 6, i forordning (EF) nr. 715/2007.

Artikel 3

Vurdering af manuel gearkasse

Ved vurderingen af, om en gearkasse opfylder definitionen i henhold til artikel 3, stk. 16, i forordning (EF) nr. 661/2009, skal en gearkasse med mindst én manuel modus i overensstemmelse med artikel 2, stk. 4, i nærværende forordning, betragtes som en »manuel gearkasse«. Ved denne vurdering ses der bort fra automatiske gearskift, som ikke udføres for at optimere køretøjets drift, men kun forekommer under ekstreme vilkår, f.eks. med henblik på at beskytte motoren eller undgå motorstop.

Artikel 4

EF-typegodkendelse

1. Fabrikanten sikrer, at køretøjer, der markedsføres, og som er omfattet af artikel 11 i forordning (EF) nr. 661/2009, er udstyret med GSI i overensstemmelse med kravene i bilag I til nærværende forordning.

2. For at opnå en EF-typegodkendelse for de køretøjstyper, der er omfattet af artikel 11 i forordning (EF) nr. 661/2009, skal fabrikanten opfylde følgende forpligtelser:

indgive et prøvekøretøj, der er repræsentativt for den køretøjstype, der søges godkendt, til den tekniske tjeneste, der er ansvarlig for udførelse af typegodkendelsesprøvningen, således at denne kan foretage den i punkt 4 i bilag I beskrevne prøvning.

3. Den typegodkendende myndighed vurderer på baggrund af resultaterne i litra a), b) og c), stk. 2, og resultaterne af typegodkendelsesprøvningen i litra d), stk. 2, hvorvidt der er overensstemmelse med kravene i bilag I.

Den må kun udstede EF-typegodkendelsesattest i overensstemmelse med modellen i del 3 i bilag II til nærværende forordning for køretøjer omfattet af artikel 11 i forordning (EF) nr. 661/2009, såfremt denne overensstemmelse fastslås.

Artikel 5

Overvågning af lovgivningens virkninger

Med henblik på overvågning af denne forordnings virkninger og evaluering af behovet for yderligere udvikling skal fabrikanter og typegodkendende myndigheder på Kommissionens anmodning stille de i bilag II angivne oplysninger til rådighed for Kommissionen. Disse oplysninger vil blive behandlet som fortrolige af Kommissionen og dennes delegerede.

Artikel 6

Ændring af direktiv 2007/46/EF

Bilag I, III, IV, VI og XI til direktiv 2007/46/EF ændres som angivet i bilag III til denne forordning.

Artikel 7

Ikrafttræden

Denne forordning træder i kraft på tyvendedagen efter offentliggørelsen i Den Europæiske Unions Tidende.

(1) EUT L 200 af 31.7.2009, s. 1.

(2) EUT L 171 af 29.6.2007, s. 1.

(3) EUT L 263 af 9.10.2007, s. 1.

BILAG I

SÆRLIGE KRAV TIL KØRETØJER UDSTYRET MED GEARSKIFTINDIKATORER (GSI)

1. Egenskaber for GSI-udformningen

1.1. Skifteanbefalingen skal signaleres ved hjælp af en tydelig visuel angivelse, f.eks. en klar indikation om at skifte op eller op/ned eller et symbol, der viser det gear, som føreren bør skifte til. Den tydelige angivelse kan være suppleret af andre indikatorer, herunder akustiske indikationer, forudsat at disse ikke kompromitterer sikkerheden.

1.2. GSI'en må ikke indvirke på eller hindre identificering af en kontrolanordning, et betjeningsgreb eller en indikator, der er obligatorisk eller støtter køretøjets funktionssikkerhed. Uanset punkt 1.3 skal signalet være udformet således, at det ikke distraherer føreren, og således at det ikke forstyrrer korrekt og sikker drift af køretøjet.

1.3. GSI'en skal være anbragt i overensstemmelse med punkt 5.1.2 i FN/ECE-regulativ nr. 121. Den skal være udformet på en sådan måde, at den ikke kan forveksles med andre kontrolanordninger, betjeningsgreb eller indikatorer, som køretøjet er udstyret med.

1.4. Der kan anvendes en displayenhed til at vise GSI-angivelserne, forudsat at disse er tilstrækkeligt forskellige fra andre angivelser, således at de er tydelige og kan identificeres af føreren.

1.5. GSI-angivelsen må i ekstraordinære situationer midlertidigt tilsidesættes automatisk eller deaktiveres. Det drejer sig om omstændigheder, der kan kompromittere køretøjets driftssikkerhed eller funktionalitet, herunder aktivering af traction control-systemer eller stabilitetskontrolsystemer, midlertidige indikationer for førerstøttesystemer eller forekomst af funktionsfejl på køretøjet. GSI'en skal genoptage normal drift, når de ekstraordinære situationer er ophørt og inden for en frist på 10 sekunder eller længere, hvis det er begrundet af særlige tekniske eller situationsbetingede årsager.

2. Funktionelle krav til GSI (gælder for samtlige manuelle indstillinger)

2.1. GSI'en skal foreslå gearskift, når brændstofforbruget med det foreslåede gear skønnes at være lavere end det nuværende, under hensyntagen til de krav, der er fastsat i punkt 2.2 og 2.3.

2.2. GSI'en skal være fremstillet til at fremme en optimeret brændstofbesparende kørestil under rimeligt forudsigelige kørselsforhold. Dens vigtigste formål er at mindske køretøjets brændstofforbrug, når føreren følger dens angivelser. Men regulerede emissioner fra udstødningen må ikke øges uforholdsmæssigt i forhold til den oprindelige tilstand ved at følge GSI-angivelsen. Hertil kommer, at GSI-strategien efter koldstart ikke må indvirke negativt på driften af forureningsbegrænsende anordninger, såsom katalysatorer. Til dette formål bør køretøjsfabrikanter fremlægge teknisk dokumentation for den typegodkendende myndighed, som beskriver GSI-strategiens indvirkning på køretøjets regulerede udstødningsemissioner som minimum ved konstant køretøjshastighed.

2.3. Anvendelse af GSI-angivelserne må ikke kompromittere køretøjets funktionssikkerhed, herunder at undgå motorstop, utilstrækkelig motorbremsning eller utilstrækkeligt motordrejningsmoment i situationer, hvor der er behov for høj effekt.

3. Oplysninger, som skal anføres

3.1. Fabrikanten skal levere følgende oplysninger til den typegodkendende myndighed. Oplysningerne stilles til rådighed i følgende to dele:

a) den »formelle dokumentationspakke«, som kan stilles til rådighed for de berørte parter på anmodning

b) den »udvidede dokumentationspakke«, der forbliver strengt fortrolig.

3.1.1. Den formelle dokumentationspakke skal indeholde:

a) En beskrivelse af det komplette sæt GSI-udformninger, der er monteret på køretøjer, der er en del af køretøjstypen med hensyn til GSI, og dokumentation for, at de opfylder kravene i punkt 1.

b) Beviser i form af data eller tekniske evalueringer, f.eks. modelberegningsdata, emissions- eller brændstofforbrugsdata, emissionsprøvninger, hvilket viser, at GSI'en er effektiv med hensyn til at give rettidige og relevante gearskiftanbefalinger til føreren for at opfylde kravene i punkt 2.

c) En forklaring af GSI'ens formål, anvendelse og funktioner i et »GSI-afsnit« i den instruktionsbog, som ledsager køretøjet.

3.1.2. Den udvidede dokumentationspakke skal omfatte GSI'ens konstruktion, navnlig dens funktionelle egenskaber.

3.1.3. Uanset bestemmelserne i artikel 5 skal den udvidede dokumentationspakke forblive strengt fortrolig mellem den typegodkendende myndighed og fabrikanten. Den kan opbevares af den typegodkendende myndighed, eller kan efter den typegodkendende myndigheds valg opbevares af fabrikanten. Hvis fabrikanten opbevarer dokumentationspakken, skal den identificeres og dateres af den typegodkendende myndighed efter gennemgang og godkendelse. Den skal stilles til rådighed for den godkendende myndighed med henblik på kontrol på godkendelsestidspunktet og på ethvert tidspunkt, så længe godkendelsen er gældende.

3.2. Fabrikanten skal forklare GSI'ens formål, anvendelse og funktioner i et »GSI-afsnit« i den instruktionsbog, som ledsager køretøjet.

4. De GSI-anbefalede gearskiftpunkters indvirkning på brændstoføkonomien bestemmes efter følgende procedure

4.1. Bestemmelse af de køretøjshastigheder, hvorved GSI'en anbefaler at skifte op

Denne prøvning skal udføres på et opvarmet køretøj på et chassisdynamometer med den hastighedsprofil, der er beskrevet i tillæg 1 til dette bilag. GSI'ens anbefalinger for skift til et højere gear følges, og de køretøjshastigheder, hvorved GSI anbefaler skift, registreres. Prøvningen gentages 3 gange.

Vn GSI angiver den gennemsnitlige hastighed, ved hvilken GSI anbefaler at skifte fra gear n (n = 1, 2, …, #g) til gear n + 1, bestemt ud fra de 3 prøvninger, hvor #g angiver køretøjets antal fremadgående gear. I den forbindelse medtages kun GSI-skifteinstrukser i fasen, før maksimumshastigheden nås, og der ses bort fra eventuelle GSI-instrukser under deceleration.

I forbindelse med de følgende beregninger fastsættes V0 GSI til 0 km/h og V#g GSI til 140 km/h eller køretøjets maksimale hastighed, afhængigt af hvad der er mindst. Hvis køretøjet ikke kan nå en hastighed på 140 km/h, køres det med dets maksimumshastighed, indtil det rammer hastighedsprofilen i figur I.1.

Alternativt kan GSI-skiftenes hastigheder bestemmes via en analyse, som er fastlagt af fabrikanten på grundlag af GSI-algoritmen i den udvidede dokumentationspakke, der leveres i henhold til punkt 3.1.

4.2. Standardpunkter for gearskift.

Vn std betegner den hastighed, ved hvilken en typisk fører antages at skifte op fra gear n til gear n + 1 uden GSI-anbefaling. Baseret på de gearskiftpunkter, som er defineret i type 1-emissionsprøvningen (1), defineres følgende standardhastigheder for gearskift:

V0 std = 0 km/h V1 std = 15 km/h V2 std = 35 km/h V3 std = 50 km/h V4 std = 70 km/h V5 std = 90 km/h V6 std = 110 km/h V7 std = 130 km/h V8 std = V#g GSI.

Vn min betegner den mindste hastighed, hvorved køretøjet kan køres i gear n uden motorstop, og Vn max betegner den højeste hastighed, hvorved køretøjet kan køres i gear n, uden at motoren påføres skade.

Hvis Vn std udledt heraf er mindre end Vn + 1 min, fastsættes Vn std til Vn + 1 min. Hvis Vn std udledt heraf er større end Vn max, fastsættes Vn std til Vn max (n = 1, 2, …, #g – 1).

Hvis V#g std bestemt ved denne fremgangsmåde er mindre end V#g GSI, sættes den til V#g GSI.

4.3. Brændstofforbrug/hastighedskurver

Fabrikanten skal oplyse den typegodkendende myndighed om den funktionelle afhængighed for køretøjets brændstofforbrug ved den konstante køretøjshastighed ved kørsel med gear n efter følgende regler.

FCn i betegner brændstofforbruget udtrykt i kg/h (kilogram pr. time), når køretøjet kører med konstant hastighed vi = i × 5 km/h – 2,5 km/h (hvor i er et positivt heltal) i gear n. Disse oplysninger gives af fabrikanten for hvert gear n (n = 1, 2, …, #g) og vn min ≤ vi ≤ vn max. Disse værdier for brændstofforbrug bestemmes ved identiske omgivende betingelser, som svarer til en realistisk kørselssituation, som kan være fastlagt af fabrikanten, enten ved hjælp af en fysisk prøvning eller af en passende beregningsmodel, der er aftalt mellem den godkendende myndighed og fabrikanten.

4.4. Køretøjets hastighedsfordeling

Følgende fordelingsnøgle bør anvendes til sandsynligheden Pi for, at køretøjet kører med en hastighed på v, hvor vi – 2,5 km/h < v ≤ vi + 2,5 km/h (i = 1,…, 28):

i Pi 1 4,610535879 2 5,083909299 3 4,86818148 4 5,128313511 5 5,233189418 6 5,548597362 7 5,768706442 8 5,881761847 9 6,105763476 10 6,098904359 11 5,533164348 12 4,761325003 13 4,077325232 14 3,533825909 15 2,968643201 16 2,61326375 17 2,275220718 18 2,014651418 19 1,873070659 20 1,838715054 21 1,982122053 22 2,124757402 23 2,226658166 24 2,137249569 25 1,76902642 26 1,665033625 27 1,671035353 28 0,607049046

Hvis køretøjets maksimumshastighed svarer til trin i og i < 28, lægges værdierne af Pi + 1 til P28 til Pi.

4.5. Bestemmelse af modellen for brændstofforbrug

FCGSI skal angive køretøjets brændstofforbrug, når føreren følger GSI'ens anbefalinger:

FCGSI i = FCn i, hvor Vn – 1 GSI ≤ vi < Vn GSI (for n = 1, …, #g) og FCGSI i = 0 hvis vi ≥ Vn GSI.

FCstd skal angive køretøjets brændstofforbrug, når standardpunkterne for gearskift anvendes:

FCstd i = FCn i, hvor Vn – 1 std ≤ vi < Vn std (for n = 1, …, #g) og FCstd i = 0 hvis vi ≥ V#g GSI

Den relative reduktion af brændstofforbruget ved at følge modellens GSI-anbefalinger beregnes som:

FCrel. Save = (1 – FCGSI/FCstd) × 100 %

4.6. Dataregistrering

Følgende oplysninger registreres:

— værdierne Vn GSI som bestemt i henhold til punkt 4.1

— værdierne FCn i af brændstofforbruget ved hastighedskurven som meddelt af fabrikanten i henhold til punkt 4.3

— værdierne FCGSI, FCstd og FCrel. Save som beregnet i henhold til punkt 4.5.

(1) Som defineret i bilag 4a i FN/ECE-regulativ nr. 83, ændringsserie 05.